## Agricultura destina 234.000 euros a ajudes per a les organitzacions professionals agràries en 2024

*** Les ajudes, de caràcter anual, financen les accions realitzades per estes entitats en benefici dels interessos generals de l’agricultura
* La convocatòria d'ajudes ha sigut publicada este dimarts en el *Diari Oficial de la Generalitat Valenciana***

La Conselleria d’Agricultura, Ramaderia i Pesca destinarà un total de 234.000 euros per a ajudes a les organitzacions professionals agràries de la Comunitat Valenciana que duguen a terme accions que beneficien els interessos generals de l’agricultura.

L’orde d’ajudes ha sigut publicada este dimarts en el [Diari Oficial de la Generalitat Valenciana](http://breu.gva.es/b/2FqJBQrwcY) (DOGV).

Estes ajudes cobriran les accions dutes a terme per les organitzacions professionals agràries de la Comunitat Valenciana que s’hagen o hagen de desenvolupar-se entre el 15 de novembre de 2023 i el 15 de novembre de 2024.

Seran subvencionables totes les actuacions que contribuïsquen a la professionalització de l’agricultura valenciana, així com a la vertebració del sector agrari.

En este sentit, les ajudes cobriran actuacions en matèria de gastos de funcionament, activitats de formació i representació agrària, adquisició de bibliografia, difusió de l’assegurança agrària entre els seus socis, l’afiliació en organitzacions d’àmbit estatal i europeu en defensa del sector agrícola i ramader de la nostra comunitat, així com la participació en organitzacions interprofessionals agràries.

Fecha: 04/06/2024